চুম্বন দিবসের চর্চা, কবে চুম্বন দৃশ্যে পর্দায় ফিরবেন ইমরান-মল্লিকা !

আজ ১৩ ফেব্রুয়ারি ‘কিস ডে’। ভালোবাসার এক মিষ্টি উদযাপন। এই দিনটিকে ভ্যালেন্টাইন সপ্তাহের একটি অংশ বলা যেতে পারে। চুম্বন সারা বিশ্ব জুড়ে ভালোবাসা ও স্নেহের প্রতীক। চুম্বনের মাধ্যমে মানুষ তাদের ভালোবাসা এবং স্নেহ প্রকাশ করে। জানা যায় প্রাচীন রোমে শুরু হয়েছিল এই প্রথা। এরপর ক্রমেই এই প্রথা জনপ্রিয় হয়ে ওঠে। সারা বিশ্বজুড়ে ‘চুম্বন দিবস’ পালিত হয়।অনেকেরই ধারণা ‘চুম্বন দিবস’ বলে কিছু হয় না। কারণ যে কোনদিনই চুম্বনের দিন।
প্রসঙ্গত, বলিউড অভিনেতা ইমরান হাশমিকে পর্দার চুম্বন দেবতা বলে অভিহিত করা হয়। কারণ তাঁকে বহুবার অনায়াসেই পর্দায় নায়িকাদের খুল্লাম খুল্লাম চুম্বন করতে দেখা গেছে। ২০০৪ সালে ‘মার্ডার’ ছবির মাধ্যমে ইমরান হাশমির প্রথম ছবিতে নায়িকা মল্লিকা শেরওয়াতের সঙ্গে একাধিক চুম্বন দৃশ্যে দেখা গিয়েছিল। তারপর থেকেই তার রাম হয়েছিল ‘কিসার বয়’। পর্দার ‘চুম্বন দেবতা’। তারপর থেকেই তার কাছে লাগাতার এমন সব ছবির অফার আসতে থাকে যেখানে চুম্বন দৃশ্য থাকবেই।
ইমরান-মল্লিকার ‘চুম্বন দৃশ্য’ যথেষ্ট জনপ্রিয়তা পেয়েছিল। তা সত্ত্বেও এক টিভি শোতে ইমরান বলেছিলেন পর্দায় মল্লিকা শেরওয়াতকে চুম্বন করা তার সবচেয়ে খারাপ লেগেছিল। বরঞ্চ ‘মার্ডার ২’ ছবিতে জ্যাকলিন ফার্নান্ডেজের সঙ্গে তাঁর ‘কিসিং সিন’ সবচেয়ে ভালো লেগেছিল।’মার্ডার’ ছবির পর ইমরান-মল্লিকা সম্পর্ক খারাপ হয়ে যায়।

শোনা যাচ্ছে কুড়ি বছর পর আবার বড় পর্দায় নাকি এই দুজনকে জুটিবার যে দেখা যাবে। মল্লিকা শেরওয়াত তাদের ঝগড়ার প্রসঙ্গে বলেছিলেন,’সেই সময় আমাদের দুজনের বয়স খুবই অল্প ছিল। দুজনের যথেষ্ট ইগো ছিল কাজেই অল্পতেই মাথা গরম হয়ে যেত। আসলে ইন্ডাস্ট্রিতে কুমন্ত্রণা দেওয়ার মানুষের অভাব নেই, সেটাই এখানে ঘটেছিল’। ইমরান সম্পর্কে মল্লিকা আরো বলেন, সে অসাধারণ ভদ্র মানুষ। ইমরান ‘মার্ডার’ ছবির শুটিংয়ে আমার সঙ্গে চুম্বন দৃশ্য এবং ঘনিষ্ঠ দৃশ্যগুলোতে যথেষ্ট চূড়ান্ত ভদ্রতা বোধ দেখিয়েছিল। আমি বড়পর্যায় ফের একসঙ্গে জুটি বেঁধে ইমরানের সঙ্গে কাজ করতে চাই। এমন সুযোগের অপেক্ষায় আছি।
‘কিস ডে’ তে তাদের অনুরাগীরা এটাই এখন চর্চা পর্দায় আবার এই বলিউড যুগলকে চুম্বন দৃশ্য দেখতে আগ্রহী। তা এখন সময়ের অপেক্ষায়।